બંને ટીમ ગત મહિને ઘણું ટી-૨૦ ક્રિકેટ રમી છે. ભારત આ વર્ષે અત્યાર સુધીમાં સાત ટી-૨૦ મેચ રમ્યું છે, જેમાંથી છ મેચ જીતી લીધી છે, જ્યારે પાકિસ્તાની ખેલાડીઓ પાકિસ્તાન સુપર લીગમાં રમીને અહીં પહોંચ્યા છે. પરંપરાગત રીતે ભારત વૈશ્વિક ટૂર્નામેન્ટમાં પાકિસ્તાન સામે ક્યારેય હાર્યું નથી, પરંતુ એશિયા કપમાં એવું નથી. એશિયા કપમાં બંને ટીમ બરાબરી પર છે. ભારત માટે એકમાત્ર સંશય કેપ્ટન મહેન્દ્રસિંહ ધોનીની ફિટનેસનો છે.